Калі гавораць пра свецкую гісторыю, кажуць, кожны народ мае сваю гісторыю, свае славутыя імёны. Часам падставай для ўзвышэння той ці іншай асобы да рангу героя могуць быць яго учынкі, выгадныя ў пэўных гістарычных абставінах. І за гэта чалавек можа праслаўляцца і ўспрымацца як герой. Але не заўжды ацэньваецца яго духоўны воблік. Дык вось у адносінах да святых, канешне, мае значэнне ўся асоба цалкам. Гэта не пэўныя заслугі ці подзвігі, бо імёны многіх іншых людзей могуць успрымацца як імёны слаўныя, як імёны вядомыя.